Source: http://docplayer.fi/826731-Valvontakertomus-2014.html
Timestamp: 2017-09-26 13:18:46+00:00
Document Index: 22156675

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Download "Valvontakertomus 2014"
1 Valvontakertomus 2014
2 Suomen Asianajajaliiton julkaisuja 1/2015 ISBN ISSN Kuvat: Nina Kaverinen Tekstit: Pia Kauppinen ja Johanna Kainulainen Graafinen suunnittelu: NeoDesign Paino: Kirjapaino Uusimaa Taitto: Uusimaa Studio
3 Valvontakertomus 2014
4 Sisällys HAASTATTELUSSA Oikeuskansleri: Kuluttajansuoja vaarassa...6 Valvontalautakunnan puheenjohtajat: Hyvällä asiakaspalvelulla voi välttää kantelut VALVONTALAUTAKUNNAN TOIMINTA Valvontalautakunta ja sen toiminta Kaavio valvontaprosessista Valvontalautakunnan kokoonpano LUVAN SAANEIDEN OIKEUDENKÄYNTIAVUSTAJIEN VALVONTA Tutkittavaksi ottamista koskevat ratkaisut Oikeudenkäynnin käynnistävät toimenpiteet Toimiminen omassa oikeudenkäyntiasiassa Toimiminen konkurssipesän pesänhoitajan sijaisena Toimiminen välimiesmenettelyssä Muita tutkittavaksi ottamista koskevia ratkaisuja Helsingin hovioikeuden päätökset tutkittavaksi ottamista koskevissa ratkaisuissa Pääasiaratkaisut ja määrätyt seuraamukset Uuden lainsäädännön vaikutus hyvää asianajajatapaa koskeviin ohjeisiin TAPAUSSELOSTUKSET Perusarvot Luottamuksellisuus (TO 3.4) Kunniallisuus (TO 3.5) Yleiset velvollisuudet (TO 4. luku) Huolellisuus ja tehokkuus (TO 4.1) Asianajajan täydennyskouluttautumisvelvollisuus (TO 4.2) Asiakasvarojen hoito (TO 4.4) Velvollisuudet asiakasta kohtaan (TO 5. luku) Oikeus luopua tehtävästä (TO 5.9 ja laki luvan saaneista oikeudenkäyntiavustajista 8 1 mom. 1-kohta) ja asiakirjojen luovuttaminen (TO 5.11) Menettely tehtävästä luovuttaessa (TO 5.10) Asianajopalkkio (TO 5.12 ja Palkkio-ohje) Asianajokulujen kattaminen ulkopuolisin varoin (TO 5.13 ja laki luvan saaneista oikeudenkäyntiavustajista 8 1 mom. 6-kohta) Valvontakertomus 2014
5 3.4 Esteellisyys (TO 6. luku) Esteettömyys (TO 3.3) Esteellisyys samassa asiassa (TO 6.1) ja esteellisyys lojaalisuusvelvollisuuden perusteella (TO 6.2) Esteellisyys salassapito- ja vaitiolo-velvollisuuden perusteella (TO 6.3) Esteellisyys asianajotoimistossa ja toimistoyhteisössä (TO 6.5) Velvollisuudet asiakkaan vastapuolta kohtaan (TO 7. luku) Sovinnollisuus (TO 7.1 ja laki luvan saaneista oikeudenkäyntiavustajista 8 1 mom. 13-kohta) Painostuskielto (TO 7.3) Asianajaja ja viranomaiset (TO 8. luku) Todistaja, asiantuntija ja muu kuultava (TO 8.4) Julkisuus ja markkinointi (TO 10. luku) Asianajotoimiston järjestäminen (TO 11. luku) Toimiston asianmukainen järjestäminen ja henkilökunnan valvonta (TO 11.5) TILASTOTIETOJA VALVONNASTA Ratkaistut valvonta- ja palkkioriita-asiat Valvonta-asiat Palkkioriita-asiat Valvonta- ja palkkioriita-asioiden keskimääräinen käsittelyaika Muutoksenhaku valvonta-asioissa Helsingin hovioikeuden ratkaisemat valitukset Muutoksenhakulupa korkeimpaan oikeuteen Hallituksen yleisvalvonta Hallituksen yleisvalvonta ja jäsenkelpoisuutta koskeva valvonta Velkaantumisselvitys Vireille tulleet asiat SAMMANFATTNING YHTEYSTIEDOT...59 Valvontakertomus
6 HAASTATTELUSSA Oikeuskansleri: Kuluttajansuoja vaarassa Oikeudellisten palvelujen tarjoajien toimintaa valvotaan eri laajuisesti: asianajajien kaikki toiminta on valvonnanalaista, mutta luvan saaneiden oikeudenkäyntiavustajien toiminnasta valvonnanalaista on vain osa. Asiasta säädetty laki jäi torsoksi ja vaarantaa kuluttajansuojaa, sanoo oikeuskansleri Jaakko Jonkka. TEKSTI: JOHANNA KAINULAINEN // KUVA: NINA KAVERINEN Vuoden 2014 alusta lähtien asiakasta on voinut tuomioistuimissa avustaa vain asianajaja, julkinen oikeusavustaja tai luvan saanut oikeudenkäyntiavustaja. Luvan saaneet oikeudenkäyntiavustajat eli niin sanotut lupalakimiehet eivät ole asianajajia tai julkisia oikeusavustajia, vaan oikeudenkäyntiavustajalautakunta on myöntänyt heille luvan hoitaa tuomioistuinasioita. Lupalakimiehiä oli vuodenvaihteessa vajaat Valvontalautakunta valvoo kaikkea asianajajien ja julkisten oikeusavustajien toimintaa. Kuluttaja voi kannella valvontalautakunnalle, jos on sitä mieltä, että heidän toimintansa rikkoo hyvää asianajajatapaa. Valvontalautakunta valvoo myös luvan saaneiden oikeudenkäyntiavustajien toimintaa ja myös näiden toiminnasta voi kannella, mutta tietyin rajoituksin. Oikeudenkäynneissä avustaminen kuuluu lupalakimiehiä koskevan valvonnan piiriin, mutta muut kuin tuomioistuinasiat on suljettu pois. Tällaisia asioita ovat esimerkiksi asiakirjojen, kuten testamentin tai avioehdon, laatiminen tai oikeudellinen neuvonta. Valvonnan valvoja Oikeuskansleri Jaakko Jonkan johtama oikeuskanslerinvirasto tarkastaa kaikki valvontalauta- 6 Valvontakertomus 2014
7 Jos rajanveto-ongelmat jatkuvat, harkitsen lainmuutoksen esittämistä. kunnan ratkaisut ja voi halutessaan hakea niihin muutosta Helsingin hovioikeudelta. Tämä on pääosin valvonnan valvontaa, Senaatintorin laidalla istuva Jaakko Jonkka summaa. Hänen mukaansa kuluttajan on nykytilanteessa vaikea arvioida oikeudellisten palveluiden tarjoajia. On esimerkiksi ongelmallista, jos lupalakimies kertoo markkinoinnissaan kuuluvansa valvontalautakunnan ja oikeuskanslerin valvonnan piiriin. Tämä antaa hieman väärän kuvan asiasta, kun osa toiminnasta ei ole valvonnan alaista. Lisäksi asianajajien ja lupalakimiesten kelpoisuusehdot ovat erilaiset. Tilanne hankaloittaa myös valvontalautakunnan toimintaa, joka joutuu rajatapauksissa tulkitsemaan, voidaanko asiakkaan lupalakimiehestä tekemää kantelua ottaa tutkittavaksi. On tulkinnanvaraista, minkä toimien tulkitaan liittyvän oikeudenkäynteihin ja näin ollen valvonnan piiriin. Katsotaanko esimerkiksi oikeudenkäyntiä edeltävät neuvottelut tai kirjeenvaihto valvonnan piiriin kuuluviksi? Tämä rajanveto-ongelma näkyi valvontalautakunnan ratkaisuissa heti sen jälkeen, kun lupalakimiesjärjestelmä tuli voimaan, Jaakko Jonkka sanoo. Kolme muutoksenhakua Oikeuskanslerin mielestä valvontalautakunnan toiminta on ollut laadukasta, mistä kertoo sekin, ettei hänellä ole juuri ollut tarvetta hakea muutosta ratkaisuihin. Vuonna 2014 oikeuskansleri haki hovioikeudelta muutosta kolmeen valvontalautakunnan ratkaisuun. Kaikissa tapauksissa oli kyse sen arvioinnista, mikä on oikeudenkäyntitoimeksianto ja mistä toimenpiteistä oikeudenkäynnin katsotaan alkavan. Tästä veteen piirretystä rajasta alkaa myös valvontalautakunnan toimivalta ylipäänsä ryhtyä tutkimaan lupalakimiesten toimenpiteitä. Kaikissa tapauksissa valvontalautakunta katsoi, että kyse oli oikeudenkäyntiin liittyvistä asioista, kun taas oikeuskansleri oli eri mieltä. Hovioikeus päätyi kahdessa tapauksessa oikeuskanslerin kannalle, yhden tapauksen käsittely on vielä kesken. Valvontalautakunta selvästi tulkitsee oikeudenkäyntiasian käsitettä aika laajasti. Hovioikeuden ratkaisutkin osoittavat, että käsite on varsin tulkinnanvarainen. Olisi sekä palvelun tarvitsijoiden että lupalakimiesten itsensä oikeusturvan kannalta tärkeää, että valvontaa koskeva säännös olisi selvempi, oikeuskansleri katsoo. Miksi lakiin luvan saaneista oikeudenkäyntiavustajista sitten jäi tällainen tulkintaongelmia aiheuttava ja kuluttajansuojaa vaarantava piirre? Vaikuttaa siltä, että tällainen välimallin ratkaisu tehtiin, kun lainsäätäjä ei ollut valmis esittämään asianajajamonopolia, eli että vain asianajajat voisivat hoitaa oikeudenkäyntiasioita. Tosin nytkin voi kysyä, miksei eri toimijoita voisi joka tapauksessa valvoa samalla tavalla. Jos rajanveto-ongelmat jatkuvat, joudun harkitsemaan lainmuutoksen esittämistä oikeusministeriölle, Jaakko Jonkka sanoo. Oikeuskansleri näkee, miten Suomi makaa Oikeuskanslerinvirastossa 15 vuotta toiminut Jaakko Jonkka näkee työssään, mitä Suomelle kuuluu: pääosa työstä on valtioneuvoston ja viranomaisten laillisuusvalvontaa. Tässä tulee hyvä yleiskuva yhteiskunnan toimivuudesta. Taloudellinen tilanne ja siitä johtuvat vaikeat rakenteelliset uudistukset ovat tällä hetkellä pinnalla. Asianajajien toiminnassa hän ei ole havainnut erityisiä kipupisteitä, mutta on kiinnittänyt huomiota asioihin, joista kannellaan. Kantelut koskevat pääosin tavallisten ihmisten perhe- ja perintöoikeudellisia asioita. Liikejuridiikka ei näy. Ehkä isojen poikien riidat käsitellään muutoin, hän pohtii. Valvontakertomus
8 HAASTATTELUSSA Valvontalautakunnan puheenjohtajat: Hyvällä asiakaspalvelulla voi välttää kantelut TEKSTI: JOHANNA KAINULAINEN // KUVA: NINA KAVERINEN Valvontalautakunta ratkaisi vuonna 2014 yhteensä 632 asiaa. Kantelujen syyt ovat pysyneet vuosia samoina: eniten valitetaan esteellisyyskysymyksistä, viivyttelystä ja laskutuksesta. Noudattamalla toiminnassaan peruskohteliaisuutta ja kunnioittamalla vastapuolta voi välttää monta ongelmaa. Näin neuvovat valvontalautakunnan puheenjohtaja Matti Kunnas sekä jaostojen puheenjohtajat Veronica Dalenius, Markus Manninen ja Harri Tuure. Valvontalautakuntaan vireille tulleiden asioiden määrä kasvoi edellisestä vuodesta kahdellakymmenellä prosentilla. Luvan saaneiden oikeudenkäyntiavustajien eli niin kutsuttujen lupalakimiesten tulo valvonnan piiriin ja heihin kohdistuvien kantelujen määrä selittää vain pienen osan kasvusta. Ihmisten lisääntynyt tietoisuus valvonnasta lienee osasyynä kasvuun. Tietoisuuden kasvuun vaikuttavat varmasti julkisuudessa esillä olleet isot jutut ja toisaalta se, että valvontalautakunnan viestintää on tehostettu, Matti Kunnas pohtii. Ehkä tässä näkyy myös yhteiskunnan yleinen trendi, että ihmiset ylipäänsä valittavat aiempaa herkemmin kokemastaan vääryydestä, Markus Manninen sanoo. Viimeisen sanan sanominen ei aina ole viisasta Valtaosa kanteluista koskee esteellisyyksiä, viivyttelyä, viesteihin vastaamatta jättämistä ja laskutusta. Samat asiat ovat tilastokärjessä vuodesta toiseen. Hyvällä asiakaspalvelulla voi pitkälti välttää kantelun kohteeksi joutumisen, valvontalautakunnan jaostojen puheenjohtajat summaavat. 8 Valvontakertomus 2014
9 käsitellään jaostoissa. Asia käsitellään valvontalautakunnan täysistunnossa, jos siinä joudutaan harkitsemaan seuraamukseksi seuraamusmaksua tai erottamista tai mikäli asialla on ennakkotapausarvoa. Täysistunnossa ovat läsnä valvontalautakunnan kaikki 12 jäsentä. Joidenkin yksittäisten asianajajien toiminnasta tulee säännönmukaisesti kanteluita valvontalautakuntaan. Omia toimintatapoja kannattaisi tällöin miettiä. Toimeksiantoja saatetaan esimerkiksi ottaa liikaa, eikä sitten ehditäkään hoitaa niitä. Tai esimerkiksi sähköposteihin vastaamisessa on hyvin korkea yksikköveloitus, mikä tulee asiakkaalle yllätyksenä laskun maksun koittaessa, valvonnasta vastaava lakimies Pia Kauppinen kuvaa. Esteellisyys, viivyttely ja laskutusasiat kanteluiden kärjessä. Jos on rehellinen, ei viivyttele ja laskutus on kohtuullinen, ei pitäisi tulla ongelmia, Harri Tuure sanoo. Peruskohteliaisuudella ja toisen kunnioittamisella pääsee pitkälle. Viimeistä sanaa ei aina tarvitse sanoa. Kultaisen keskitien kulkeminen toiminnassa on varminta. Jos koko ajan liikkuu hyvän asianajajatavan rajamailla, se rassaa itseä eikä näytä pitkän päälle hyvältä, vaikka kanteluista ei tulisikaan seuraamuksia, Veronica Dalenius lisää. Asiat käsitellään jaostoissa Valvontalautakunta jakaantuu neljään jaostoon, joista yhdessä käsitellään ruotsinkieliset kantelut. Kantelun kohteeksi joutunut asianajaja, julkinen oikeusavustaja tai lupalakimies voi vastata kanteluun omalla äidinkielellään. Yleensä asiat Oikeuskansleri ja valvontalautakunta samoilla linjoilla Vuonna 2014 valvontalautakunnan toiminnassa olivat pinnalla rajanvetokysymykset lupalakimiehiin kohdistuvissa kanteluissa: minkä asioiden katsotaan kuuluvaksi oikeudenkäyntiin ja minkä ei. Tämä määrittää sen, voiko valvontalautakunta ottaa kantelun tutkittavaksi. Kun valvontalautakunta pystyi aiemmin keskittymään pelkästään itse kanteluiden käsittelyyn, toiminnan painopiste siirtyi viime vuonna entistä enemmän jo edeltävään vaiheeseen. Näiden tulkintakysymysten selvittely aiheutti paljon työtä, Matti Kunnas kertoo. Puheenjohtajien mielestä asianajajia, julkisia oikeusavustajia ja lupalakimiehiä pitäisi valvoa samalla tavalla. Myös oikeuskansleri on samaa mieltä haastattelussaan sivuilla 6 7. Valvontalautakunta joutuu nyt hakemaan linjaa hankalassa tulkintakysymyksessä. Kansalaisille on selvästi ollut yllätys, että valvontalautakunta ei voi tutkia lupalakimiehen toimintaa esimerkiksi perinnönjaossa, koska sen ei katsota olevan oikeudenkäyntiasia, Matti Kunnas sanoo. Osittain on myös nähtävissä, että lupalakimiesten tulo valvonnan piiriin on ollut yllätys heille itselleenkin. Valvontalautakunnan toiminta ja kanteluihin vastaaminen ei ole välttämättä tuttua, Veronica Dalenius kertoo. Valvontakertomus
10 1 Valvontalautakunnan toiminta Asianajajien valvontamenettely ja palkkioriitojen käsittely uudistettiin voimaan tulleella asianajajista annetun lain (asianajajalaki) muutoksella (697/2004) ja oikeusministeriön päätöksellä yleisen asianajajayhdistyksen sääntöjen muuttamisesta (934/2004). Asianajajaliiton aloitteesta toteutetun uudistuksen tavoitteina olivat ammatillisen valvonnan ja palkkioriitojen luotettavuuden lisääminen, asianajajan ja kantelijan oikeusturvan parantaminen sekä ammatilliseen valvontaan käytettävissä olevien voimavarojen tehokkaampi hyödyntäminen. Vuoden 2013 alusta tuli voimaan laki luvan saaneista oikeudenkäyntiavustajista ( /715). Samassa yhteydessä tehtiin muutoksia myös asianajajalakiin ( /716). Nämä muutokset vaikuttivat valvontalautakunnan toimintaan ensinnäkin siten, että valvonnan piiriin tulivat osittain myös luvan saaneet oikeudenkäyntiavustajat. He ovat lakimiehiä, joille erillinen oikeudenkäyntiavustajalautakunta on myöntänyt luvan toimia oikeudenkäyntiasiamiehinä ja -avustajina. Lain muutos myös lisäsi valvontalautakunnan itsenäistä asemaa suhteessa Suomen Asianajajaliittoon. Lisäksi valvontalautakunnan kokoonpano muuttui siten, että valvontalautakunnan jäseniksi tuli myös kaksi luvan saaneiden oikeudenkäyntiavustajien edustajaa. Asianajajalain 6 a :n 1 momentin mukaan asianajajayhdistyksen yhteydessä toimivat riippumattomat valvontalautakunta ja valvontayksikkö, joille kuuluvat tässä laissa säädetyt asianajajien toiminnan valvontaan liittyvät tehtävät. Säännöksen 5 momentissa säädetään, että valvontayksikköön kuuluva toimihenkilö ei saa osallistua asianajajayhdistykselle kuuluvien muiden kuin 1 momentissa tarkoitettujen asioiden hoitamiseen, jos osallistuminen voi vaarantaa valvontayksikön tehtävien hoidon riippumattomuutta ja puolueettomuutta. Asianajajalain muutosta koskeneessa hallituksen esityksessä (HE 318/2010) perusteltiin valvonnan keskittämistä Asianajajaliiton valvontalautakuntaan seuraavasti: Valvonnan järjestämisen kannalta helpoin vaihtoehto olisi toteuttaa valvonta vastaavasti kuin asianajajien ja julkisten oikeusavustajien valvonta nykyisin, jolloin valvovana elimenä toimisi Asianajajaliiton valvontalautakunta. Asianajajaliiton valvontalautakunnalla on korkea osaamisen taso ja pitkäaikainen kokemus hyvän asianajajatavan valvonnasta. Valvonta tapahtuisi myös kustannustehokkaasti, kun se hoidettaisiin kaikkien osalta samassa elimessä. Koska valvontalautakunta valvoisi tällöin paitsi asianajajia ja julkisia oikeusavustajia, myös luvan saaneita oikeudenkäyntiavustajia, jotka eivät ole ja joista osa ei edes voisi olla Asianajajaliiton jäseniä, olisi tällöin kuitenkin tarpeen vahvistaa valvontalautakunnan riippumattomuutta ja toiminnallista erillisyyttä Asianajajaliitosta. Toisaalta siltä osin kuin kyse on elinkeinoluvan kurinpidollisesta peruuttamisesta ja seuraamusmaksun määräämisestä, tullaan ainakin lähelle merkittävää julkisen vallan käyttöä, joka voidaan perustuslain 124 :n mukaan uskoa vain viranomaiselle. Mainituilla perusteilla esityksessä ehdotetaan, että luvan saanut oikeudenkäyntiavustaja olisi sekä 10 Valvontakertomus 2014
11 valvontalautakunnan että oikeudenkäyntiavustajalautakunnan valvonnan alainen. Asiaa käsitelleessä lakivaliokunnan mietinnössä valvonnan järjestämisestä ja valvontalautakunnan riippumattomuudesta todettiin seuraavasti (LaVM 40/2010): Valiokunta on pohtinut oikeudenkäyntiasiamiehen valvontamenettelyn erilaisia järjestämistapoja. Valiokunnan mielestä esitettyä valvontarakennetta voidaan puoltaa ottaen huomioon esityksen lähtökohta, jonka mukaan oikeudenkäyntiasiamiehet ovat velvollisia noudattamaan asiallisesti samansisältöisiä ammattieettisiä sääntöjä kuin asianajajat ja julkiset oikeusavustajat. Ehdotukset valvontalautakunnan roolista ja muutoksenhaun järjestämisestä yhdenmukaisesti asianajajia ja julkisia oikeusavustajia koskevien valvonta-asioiden kanssa ovat perusteltuja yhteneväisen ratkaisukäytännön turvaamisen kannalta. Valiokunta pitää kuitenkin tarpeellisena, että valvonnan toimivuutta seurataan ja arvioidaan, tuleeko järjestelmää jatkossa kehittää. Kun valvontalautakunnalle annetaan oikeudenkäyntiasiamiehiä koskevia valvontatehtäviä, on tarpeellista, että valvontalautakunnan riippumattomuutta ja toiminnallista erillisyyttä Asianajajaliitosta vahvistetaan. Esityksessä ehdotetaankin, että valvontalautakunnan kokoonpanoa laajennetaan ja että siihen otetaan jäseniksi asianajajien ja laissa tarkemmin määriteltyjen muiden lakimiesten lisäksi myös luvan saaneita oikeudenkäyntiasiamiehiä. Tässä yhteydessä on syytä tähdentää, että valvontalautakunnan jäsenet toimivat tehtävässään tuomarin vastuulla ja asioita valmistelevan valvontayksikön toimihenkilöihin sovelletaan rikosoikeudellista virkavastuuta koskevia säännöksiä. Lisäksi valvonta-asioiden käsittelyn järjestämiseen liittyvä yksi periaatteellinen lähtökohta on se, että valvonta-asioiden ohjautuminen valvontalautakunnan eri jaostojen kesken tapahtuu tuomioistuinten tapaan sattumanvaraisesti, jolloin etukäteen ei ole tiedossa, ketkä käsittelevät tiettyä valvonta-asiaa. Myös tämä osaltaan turvaa käsittelyn objektiivisuutta. Edellä mainituista syistä johtuen valvontalautakunnan ja valvontayksikön riippumattomuutta suhteessa Suomen Asianajajaliittoon on vahvistettu. Valvontayksikön henkilökunta ei osallistu Asianajajaliiton sellaisten tehtävien hoitamiseen, joihin osallistuminen voi vaarantaa valvontayksikön tehtävien hoidon riippumattomuutta ja puolueettomuutta. Valvontalautakunnan erillisyyttä Asianajajaliitosta halutaan osoittaa myös esimerkiksi omalla graafisella ilmeellä ja verkkosivustolla. Oikeudenkäyntiavustajalautakunta on myöntänyt vuoden 2014 loppuun mennessä yhteensä oikeudenkäyntiavustajalupaa, joista voimassa olevia lupia oli vuoden lopussa Asianajajaliiton jäseniä eli asianajajia oli vuoden 2014 lopussa Osa luvan saaneista oikeudenkäyntiavustajista työskentelee asianajotoimistoissa esimerkiksi avustavan lakimiehen tehtävissä, mutta osa luvan saaneista oikeudenkäyntiavustajista toimii muissa lakimiestehtävissä. Oikeudenkäyntiavustajalautakunta ylläpitää luetteloa myönnetyistä oikeudenkäyntiavustajaluvista, mutta tarkempia tilastotietoja luvan saaneiden oikeudenkäyntiavustajien jakautumisesta asianajotoimistoissa ja muissa tehtävissä työskenteleviin lakimiehiin ei ole toistaiseksi saatavissa. Valvontalautakuntaan on aikaisempina vuosina tullut vireille vuosittain hieman alle 500 kantelua ja palkkioriita-asiaa. Valvontalautakunta valmistautui valvonnan laajenemiseen ja kanteluiden lisääntymiseen jo vuoden 2013 alussa, kun valvontalautakunnan 4. jaosto aloitti toimintansa. Vuonna 2014 vireille tuli yhteensä 618 asiaa, joista 519 oli valvonta-asioita. Edellisenä vuonna vireille tuli yhteensä 510 asiaa, joista 424 oli valvonta-asioita. Vireille tulleiden valvonta-asioiden määrä kasvoi siten yli 22 prosenttia vuonna Valvonnan ulottuminen osittain myös luvan saaneisiin oikeudenkäyntiavustajiin ei yksin selitä kanteluiden lisääntynyttä määrää valvontalautakunnassa. Vuonna 2014 valvonta-asiana vireille tulleista kanteluista 43 kohdistui luvan saaneeseen oikeudenkäyntiavustajaan, 50 julkiseen oikeusavustajaan ja 426 asianajajaan. Kaikki valvontalautakuntaan saapuneet luvan saaneita oikeudenkäyntiavustajia koskevat kantelut eivät ole mukana vuoden 2014 tilastoissa, koska valvontalautakunnalla ei ole toimivaltuutta tutkia Valvontakertomus
12 oikeudenkäyntiasioihin liittymättömiä kanteluita ja osa kanteluista on palautettu suoraan kantelijoille ilman, että valvontalautakunnassa on tullut vireille mitään valvonta-asiaa. Kanteluiden määrän lisääntymisen voidaan arvioida johtuvan ainakin osittain siitä, että valvontalautakunnan valvontamenettely tunnetaan nykyisin paremmin. Omalta osaltaan tunnettavuutta on edistänyt esimerkiksi se, että valvontalautakunnalla on nykyisin omat, muun muassa kantelumenettelystä kertovat verkkosivut. 1.1 Valvontalautakunta ja sen toiminta Asianajajien, julkisten oikeusavustajien ja luvan saaneiden oikeudenkäyntiavustajien toimintaa koskevat kantelut käsittelee valvontalautakunta. Asianajajaliiton hallituksella on edelleen velvollisuus asianajajalain 6 :ssä säädetyin tavoin valvoa asianajajien toimintaa. Jos hallitus tätä valvontaa suorittaessaan saa aiheen epäillä asianajajan menetelleen velvollisuuksiensa vastaisesti, sen tulee saattaa asia valvontalautakunnan käsiteltäväksi. Asianajajan laskutuksen kohtuullisuutta tai palkkioon liittyvää muuta riitaisuutta koskevat asiat käsitellään valvontalautakunnassa palkkioriita-asioina. Palkkioriita-asian käsittely valvontalautakunnassa on asianajajan asiakkaalle maksuton palvelu. Hyvää asianajajatapaa koskevien ohjeiden 12.1-kohdan mukaan asianajaja ei saa vaatia korvausta valvontalautakunnan käsittelemän valvonta-asian tai palkkioriita-asian hänelle aiheuttamista kuluista valvonta-tai palkkioriita-asian käynnistäneeltä henkilöltä tai muultakaan taholta. Palkkioriitamenettelyn käyttäminen ei koske julkisten oikeusavustajien tai luvan saaneiden oikeudenkäyntiavustajien asiakkaita. Valvontalautakuntaan kuuluvat puheenjohtaja sekä yksitoista muuta jäsentä ja heidän henkilökohtaiset varajäsenensä. Puheenjohtajan ja hänen varajäsenensä sekä kuuden muun jäsenen ja heidän varajäsentensä tulee olla asianajajia ja heidät valitsee tehtäväänsä Asianajajaliiton valtuuskunta. Kolmen jäsenen ja heidän varajäsentensä tulee olla asianajajakuntaan kuulumattomia oikeustieteen kandidaatin tutkinnon suorittaneita henkilöitä, jotka ovat perehtyneitä asianajotoimintaan sekä lisäksi tuomarin tehtäviin taikka oikeustieteen yliopistolliseen koulutukseen ja tutkimukseen. Asianajajakuntaan kuulumattomat jäsenet ja heidän varajäsenensä nimittää valtioneuvosto oikeusministeriön esityksestä sen jälkeen, kun ministeriö on saanut Asianajajaliiton puoltavan lausunnon ehdokkaiden kelpoisuudesta tehtävään. Lisäksi kahden jäsenen ja heidän varajäsentensä tulee olla luvan saaneista oikeudenkäyntiavustajista annetussa laissa tarkoitettuja luvan saaneita oikeudenkäyntiavustajia. Myös luvan saaneet oikeudenkäyntiavustajajäsenet nimittää valtioneuvosto oikeusministeriön esityksestä. Kaikkien jäsenten toimikausi on kolme vuotta. Valvontalautakunta toimii neljänä jaostona. Tarkoituksena on, että valtaosa käsiteltävistä valvonta-asioista ja kaikki palkkioriita-asiat käsitellään ja ratkaistaan lautakunnan jaostoissa. Jaostojen kokoonpanot määrää valvontalautakunta. Jaostojen puheenjohtajina toimivat valvontalautakunnan puheenjohtaja ja valvontalautakunnan keskuudestaan vuosittain valitsemat kolme varapuheenjohtajaa. Palkkioriita-asioissa puheenjohtajana toimii aina jaoston asianajajakuntaan kuulumaton jäsen, joka on muu kuin luvan saanut oikeudenkäyntiavustajajäsen. Lautakunnan täysistunto on päätösvaltainen, kun puheenjohtaja tai varapuheenjohtaja sekä vähintään kahdeksan muuta jäsentä on paikalla. Lautakunnan jaosto on päätösvaltainen, kun jaoston kaikki jäsenet ovat paikalla. Tarkempia tietoja valvontamenettelystä löytyy valvontalautakunnan verkkosivuilta osoitteessa valvontalautakunta.fi 12 Valvontakertomus 2014
13 KANTELU ASIAN VIREILLE TULO Asianajajalle ilmoitus vireilletulosta ASIAN VALMISTELU Kantelijalle lähetetään täydennyspyyntö kantelusta KÄSITTELY PÄÄTTYY jos VLTK ei ota asiaa tutkittavaksi 1.2 Kaavio valvontaprosessista Viereinen kaavio havainnollistaa valvonta- ja palkkioriita-asioiden käsittelyä valvontalautakunnassa. Asianajajalta pyydetään vastaus Asianajajan vastaus tiedoksi kantelijalle Kirjelmien vaihto jatkuu (kuulemisperiaatteen mukaisesti) KIRJEENVAIHTO PÄÄTTYY, VLTK:n sihteeri VALMISTELEE RATKAISUEHDOTUKSEN ASIA VLTK:n ESITTELEVÄLLE JÄSENELLE ASIAN KÄSITTELY Yleensä jossakin VLTK:n neljästä jaostosta Täysistunnossa, jos erottaminen tai seuraamusmaksu mahdollinen tai kyse tärkeästä ennakkopäätöksestä PÄÄTÖS palkkioriita-asiassa PÄÄTÖS kanteluasiassa Palkkiota ei suositeta alennettavaksi Palkkiota suositetaan alennettavaksi SEURAAMUS Ei seuraamusta Huomautus Varoitus Seuraamusmaksu ( e)* Asianajajakunnasta erottaminen* Asianajajalta ilmoitus, noudattaako suositusta Kantelun kohteella ja oikeuskanslerilla valitusoikeus Helsingin hovioikeuteen (p KKO). Kantelijalla ei valitusoikeutta *) Luvan saaneiden oikeudenkäyntiavustajien seuraamusmaksuista ja luvan peruuttamisesta päättää viime kädessä oikeudenkäyntiavustajalautakunta valvontalautakunnan esityksestä. Valvontakertomus
14 1.3 Valvontalautakunnan kokoonpano Puheenjohtaja Matti Kunnas, asianajaja Varsinainen jäsen 1. jaosto Harri Tuure, asianajaja, pj Ilkka Malka, luvan saanut oik.käyntiav. Ahti Saarenpää, professori sihteeri Sanna Leppänen, lakimies 2. jaosto Matti Kunnas, asianajaja, pj Pia Letto-Vanamo, professori Ilkka Salonen, asianajaja sihteeri Päivikki Hartikainen, valvonta-assistentti Varapuheenjohtajat Veronica Dalenius, asianajaja Markus Manninen, asianajaja Harri Tuure, asianajaja Varajäsen Elina Saari, asianajaja Lotta Laineenkare, luvan saanut oik.käyntiav. Pekka Pärnänen, hovioikeudenlaamanni Pirjo Isoluoma, asianajaja Matti Tolvanen, professori Mikael Henriksson, asianajaja Kuvassa Johanna Sulkumäki (vas.), Ahti Saarenpää, Ilkka Salonen, Markus Manninen, Ilkka Malka, Sonja Saari, Harri Tuure, Matti Tolvanen, Pia Kauppinen, Matti Kunnas, Päivi Hallamaa-Tupi, Antti Savela, Veronica Dalenius, Jarkko Otva, Sanna Leppänen, Ilona Pilkama-Paajanen, Päivikki Hartikainen ja Katja Flittner. 14 Valvontakertomus 2014
15 3. jaosto Veronica Dalenius, asianajaja, pj Jarkko Otva, asianajaja Antti Savela, laamanni sihteeri Gunilla Nyström, lakimies (perhevapaalla) sihteeri Katja Flittner, lakimies 4. jaosto Markus Manninen, asianajaja, pj Hannele Kojo, asianajaja Ilona Pilkama-Paajanen, luvan saanut oik.käyntiav. sihteeri Johanna Sulkumäki, lakimies Pontus Baarman, asianajaja Matti Niiranen, asianajaja Rita Melartin, hovioikeudenneuvos Jussi Ikonen, asianajaja Päivi Hallamaa-Tupi, asianajaja Tuuli Lahikainen, luvan saanut oik.käyntiav. Valvontalautakunnan jäseninä vuonna 2014 toimivat myös asianajajat Sirpa Niemistö, Ville Salonen, Peter Salovaara ja Markus Luotola sekä luvan saaneita oikeudenkäyntiavustajia edustaneina jäseninä professorit Mikko Vuorenpää ja Jussi Tapani. Valvontakertomus
16 2 Luvan saaneiden oikeudenkäyntiavustajien valvonta Luvan saaneista oikeudenkäyntiavustajista annetun lain 9 :n mukaan luvan saanut oikeudenkäyntiavustaja on 8 :ssä tarkoitetuissa tehtävissään oikeuskanslerin, asianajajista annetun lain 6 a :n 1 momentissa tarkoitetun valvontalautakunnan ja oikeudenkäyntiavustajalautakunnan valvonnan alainen. Lain 11 :ssä täsmennetään edelleen, että luvan saanutta oikeudenkäyntiavustajaa koskevan kantelun ratkaisee valvontalautakunta ja valvontalautakunnassa käsiteltävät asiat valmistelee valvontayksikkö. Lain 8 :n 1 momentin mukaan luvan saaneen oikeudenkäyntiavustajan tulee rehellisesti ja tunnollisesti täyttää hänelle uskotut oikeudenkäyntiasiamiehen ja -avustajan tehtävät. Lisäksi säännöksen 1 momentissa on 19-kohtainen luettelo niistä erityisistä velvollisuuksista, jotka luvan saaneen oikeudenkäyntiavustajan on erityisesti täytettävä. Säännös koskee oikeudenkäyntiasiamiehen ja -avustajan tehtäviä, tuomioistuimen määräyksen perusteella saatuja tehtäviä sekä tehtäviä, joihin oikeudenkäyntiavustaja on määrätty oikeusapulaissa (257/2002) tarkoitetuksi avustajaksi riippumatta siitä, onko kyseessä tuomioistuinasia vai ns. ulkoprosessuaalinen asia (esim. testamentin tai perukirjan laatiminen). Edellä mainituissa tehtävissä oikeudenkäyntiavustajan tulee noudattaa 8 :ssä tarkemmin säädettyjä velvollisuuksia, jotka ovat hallituksen esityksen (HE 318/2010) mukaan asiallisesti saman sisältöisiä ammattieettisiä sääntöjä kuin ne, joita asianajajat ja julkiset oikeudenkäyntiavustajat noudattavat. Hallituksen esityksen mukaan 8 :n velvollisuudet tulevat voimaan siitä lukien, kun luvan saaneelle oikeudenkäyntiavustajalle on myönnetty laissa tarkoitettu lupa. Oikeudenkäyntiavustajalautakunta ylläpitää oikeudenkäyntiavustajaluetteloa, josta myönnetyt luvat ilmenevät. Luvan saaneiden oikeudenkäyntiavustajien valvonnan kannalta ongelmana on, että lain kirjoitustapa ei välttämättä anna vastausta siihen, missä laajuudessa luvan saanut oikeudenkäyntiavustaja on oikeudenkäyntiasiamiehen ja -avustajan tehtäviä hoitaessaan velvollinen noudattamaan lain 8 :ssä säädettyjä vaatimuksia ja missä laajuudessa hän täten on velvollisuuksiensa kautta valvonnan alainen. Lain mukaan selvänä on pidettävä, että oikeudenkäyntiasiamiehen ja -avustajan tehtävillä tarkoitetaan niitä tehtäviä, joiden suorittamisen ehtona on oikeudenkäyntiavustajalautakunnan myöntämä lupa. Hallituksen esityksen perustelujen mukaan lupa on OK 15 luvun ja lastensuojelulain 86 a :n mukaan tarpeen toimimiseen lastensuojelulaissa tarkoitetussa asiassa yksityisen asianosaisen asiamiehenä tai avustajana hallinto-oikeudessa tai korkeimmassa hallinto-oikeudessa. Sitä vastoin oikeudenkäyntiin liittymättömät oikeudelliset palvelut, esimerkiksi asiakirjojen laatiminen ja neuvonanto jäisivät velvollisuuden ulkopuolelle. Laissa luvan saaneista oikeudenkäyntiavustajista ei yksiselitteisesti määritellä, milloin asiamiehen tai avustajan tehtävä alkaa ja päättyy. Hallituksen esityksen perusteluissa todetaan, että oikeudenkäyntiasiamiehen ja -avustajan tehtävät tulee ymmärtää laajasti; tehtäviin kuuluvat paitsi varsinainen edustaminen ja esiintyminen tuomioistuimessa myös esimerkiksi oikeuden- 16 Valvontakertomus 2014
17 käyntiä valmistelevat toimet, kuten asianosaisen avustaminen rikosasian esitutkinnassa. Luvan saaneen oikeudenkäyntiavustajan velvollisuuksien laajaa tulkintaa oikeudenkäyntiasioissa voidaan perustella myös lain 8 :n 1 momentissa luetelluilla erityisillä velvollisuuksilla. Näitä erikseen lueteltuja erityisiä velvollisuuksia ovat esimerkiksi, että luvan saaneen oikeudenkäyntiavustajan tulee tehtävää vastaanottaessaan ja sitä hoitaessaan olla esteetön; hoitaa saamansa tehtävät huolellisesti, täsmällisesti, tarpeellisella joutuisuudella sekä tarpeettomia kustannuksia aiheuttamatta; kieltäytyä ottamasta tehtävää vastaan, jos hänellä ei ole sen edellyttämää ammattitaitoa tai jos hän ei muutoin kykene huolehtimaan tehtävän asianmukaisesta hoitamisesta; vastata kohtuullisessa ajassa saamiinsa oikeudenkäyntiasiamiehen ja -avustajan tehtäviin liittyviin yhteydenottoihin, jollei se aiemman vastauksen tai muun vastaavan syyn vuoksi ole ilmeisen tarpeetonta; vastata tehtävää tarjonneelle ilman aiheetonta viivytystä, jos luvan saanut oikeudenkäyntiavustaja ei ota vastaan hänelle tarjottua tehtävää; olla ilman erityistä syytä ryhtymättä oikeudellisiin toimenpiteisiin ilmoittamatta vastapuolelle asiakkaansa vaatimuksia ja varaamatta vastapuolelle kohtuullista harkinta-aikaa sekä tilaisuutta asian sovinnolliseen selvittämiseen; ja olla ilman vastapuolen suostumusta sopimusneuvotteluiden ulkopuolella vetoamatta vastapuolen tekemään sovintotarjoukseen. Edellä luetellut erityiset velvollisuudet ovat kaikki sellaisia, jotka luonteensa mukaisesti tulee täyttää jo ennen kuin oikeudenkäyntiavustaja hänelle uskotussa tehtävässä esimerkiksi laatii haastehakemuksen tai hoitaa asiaa tuomioistuimen istunnossa. Jos luvan saaneen oikeudenkäyntiavustajan toimeksianto koskee asiakirjan laatimista tai oikeudellisen neuvonnan antamista oikeudenkäyntiin liittymättömässä asiassa, toiminta jää laissa tarkoitettujen velvollisuuksien noudattamisen ja samalla valvonnan ulkopuolelle. Jos taas kyseessä on oikeudellisen palvelun tarjoaminen asiassa, joka jo on vireillä tuomioistuimessa, on selvästi kyseessä toiminta, jossa luvan saaneen oikeudenkäyntiavustajan on noudatettava laissa säädettyjä velvollisuuksiaan ja samalla hän on valvontalautakunnan valvonnan alainen. Edellä mainittujen kahden tilanteen väliin jää niin sanottu harmaa vyöhyke, jossa kysymys velvollisuuksien noudattamisesta ja toiminnan valvonnan alaisuudesta on ratkaistava kussakin yksittäistapauksessa tapauksen erityispiirteet huomioon ottaen. 2.1 Tutkittavaksi ottamista koskevat ratkaisut Valvontalautakunta on vuonna 2014 linjannut kantelun tutkittavaksi ottamista koskevia kysymyksiä. Näissä tapauksissa olennaisimmaksi kysymykseksi on noussut se, onko kantelussa ollut kysymys luvan saaneista oikeudenkäyntiavustajista annetun lain 8 :n 1 momentin mukaisesta oikeudenkäyntiasiamiehen tai -avustajan tehtävästä ja milloin tämän tehtävän on katsottu alkaneen Oikeudenkäynnin käynnistävät toimenpiteet Valvontalautakunta otti tutkittavakseen kantelun, jossa kantelija moitti asianajotoimistossa työskentelevän luvan saaneen oikeudenkäyntiavustajan menettelyä tekijänoikeuden loukkausta koskevassa asiassa. Kantelija katsoi luvan saaneen oikeudenkäyntiavustajan menettelyn sopimattomaksi, koska tämä oli laiminlyönyt velvollisuutensa kunnioittaa kantelijan laillisia oikeuksia painostamalla tätä sopimattomasti ja uhkaamalla luovuttaa kantelijaa häpäiseviä tietoja kolmansille osapuolille. Luvan saanut oikeudenkäyntiavustaja oli lähettänyt kantelijalle kirjeen, jonka mukaan kantelijan nimissä olevasta teleliittymästä oli Valvontakertomus
18 loukattu luvan saaneen oikeudenkäyntiavustajan päämiehen tekijänoikeutta levittämällä elokuvaa vertaisverkossa. Luvan saanut oikeudenkäyntiavustaja oli todennut, että tekijänoikeuden loukkaus voidaan katsoa rikokseksi rikoslain 49 luvun 1 :n mukaan, jos loukkaus on tehty tahallisesti tai törkeän huolimattomasti ja että poliisi voi asian selvittämiseksi käyttää tarvittavia pakkokeinoja. Kirjeessä oli todettu edelleen, että tekijänoikeuslain 57 :n mukaan teoksen oikeudeton levittäjä on velvollinen suorittamaan tekijälle hyvityksen ja suorittamaan korvauksen kaikesta menetyksestä ja haitasta, vaikka tekijänoikeuden loukkaus olisi tapahtunut ilman tietoa teon lainvastaisuudesta. Luvan saanut oikeudenkäyntiavustaja oli ilmoittanut, että hänen päämiehensä oli valmis sopimaan tekijänoikeuden loukkauksen siten, ettei enempiin toimenpiteisiin ole tarvetta ryhtyä. Sovinto edellytti loukkauksesta aiheutuneen haitan hyvittämistä ja kulujen korvaamista mennessä 600 eurolla. Luvan saanut oikeudenkäyntiavustaja oli pyytänyt kantelijaa olemaan häneen yhteydessä maksun saapumisen varmistamiseksi ja sovinnon vahvistamiseksi kirjallisesti. Luvan saanut oikeudenkäyntiavustaja kertoi, että hänellä oli ollut toimeksianto olla yhteydessä kantelijaan tiedottaakseen havaitusta tekijänoikeuden loukkauksesta ja tarjotakseen mahdollisuutta sopia asia. Toimeksiantoon oli mahdollisen kiistämisen jälkeen kuulunut arvioida, oliko asiassa edellytyksiä tehdä poliisille esitutkintapyyntö tai nostaa siviilikanne. Luvan saanut oikeudenkäyntiavustaja katsoi, ettei hänen toimintansa ollut Helsingin hovioikeuden antaman päätöksen nro 1884 valossa luvan saaneita oikeudenkäyntiavustajia koskevan lain 8 :n soveltamisen piirissä. Valvontalautakunta katsoi, että luvan saaneita oikeudenkäyntiavustajia koskevan lain 8 :n 1 momentin 13-kohdan nojalla yksilöidyn korvausvaatimuksen esittäminen on välttämätön oikeudenkäyntiä valmisteleva toimenpide. Säännöksessä on tämän ohella lueteltu muitakin erityisiä velvollisuuksia, jotka luonteensa mukaisesti tulee täyttää jo ennen kuin luvan saanut oikeudenkäyntiavustaja hänelle uskotussa tehtävässä esimerkiksi laatii haastehakemuksen tai hoitaa asiaa tuomioistuimen istunnossa. Tämä puoltaa hallituksen esityksen perustelujen ohella luvan saaneiden oikeudenkäyntiavustajien velvollisuuksien laajaa tulkintaa oikeudenkäyntiasioissa. Luvan saanut oikeudenkäyntiavustaja oli kirjeessään kantelijalle todennut rikos- ja siviilioikeudelliset vaihtoehdot tekijänoikeuden loukkauksen selvittämiseksi ja esittänyt yksilöidyn hyvitysvaatimuksen, joka kantelijan tuli maksaa määräajassa luvan saaneen oikeudenkäyntiavustajan toimiston asiakasvarojen tilille. Luvan saanut oikeudenkäyntiavustaja oli esittänyt päämiehellään olevan oikeus vaatia hyvitystä ja korvausta mahdollisen rikostutkinnan yhteydessä tai erillisessä oikeudenkäynnissä. Sovinnon oli esitetty olevan vaihtoehtoinen ratkaisu enempien toimenpiteiden välttämiseksi. Näistä seikoista johtuen valvontalautakunta katsoi, että kysymys oli erilaisesta tilanteesta kuin hovioikeuden antamassa päätöksessä nro 1884, eikä hovioikeuden päätös siten soveltunut oikeusohjeeksi tässä tapauksessa. Valvontalautakunta katsoi, että luvan saaneen oikeudenkäyntiavustajan menettelyä voitiin pitää sellaisena oikeudenkäyntiä valmistelevana toimenpiteenä, jossa kantelun kohde oli toiminut 8 :n 1 momentin mukaisessa oikeudenkäyntiasiamiehen tai -avustajan tehtävässä (täysistunto ). Kantelun käsittelyä jatkettiin tutkittavaksi ottamista koskevan ratkaisun jälkeen valvontalautakunnan jaostossa, joka katsoi ratkaisussaan, ettei luvan saanut oikeudenkäyntiavustaja ollut menetellyt velvollisuuksiensa vastaisesti eikä määrännyt tälle kurinpidollista seuraamusta. Ratkaisu on lainvoimainen (3. jaosto , 20 ) Toimiminen omassa oikeudenkäyntiasiassa Valvontalautakunta jätti tutkimatta kantelun, jossa luvan saanut oikeudenkäyntiavustaja oli lähettänyt lukuisia asiattomia viestejä muun muassa oikeuslaitoksen edustajille. Viestit liittyivät rikosasian oikeudenkäyntiin, jossa luvan saanut oikeudenkäyntiavustaja oli itse vastaajana. Valvontalautakunta katsoi, ettei kantelun 18 Valvontakertomus 2014
19 kohde toiminut 8 :n 1 momentin mukaisessa oikeudenkäyntiasiamiehen tai -avustajan tehtävässä. Ratkaisu on lainvoimainen (täysistunto ) Toimiminen konkurssipesän pesänhoitajan sijaisena Valvontalautakunta jätti tutkimatta asianajotoimistossa työskentelevään luvan saaneeseen oikeudenkäyntiavustajaan kohdistetun kantelun, jossa tätä moitittiin menettelystä konkurssipesän pesänhoitajan sijaisena. Valvontalautakunta katsoi, ettei konkurssipesän pesänhoitajan avustaja toimi tehtävässään tuomioistuimen määräyksestä lain tarkoittamalla tavalla, eikä hän siten tehtävänsä vuoksi ole valvontalautakunnan valvonnan alainen. Moitittava menettely ei liittynyt myöskään oikeudenkäyntiasiaan, joten kantelun kohteena olevan luvan saaneen oikeudenkäyntiavustajan ei katsottu toimineen 8 :n 1 momentin mukaisessa oikeudenkäyntiasiamiehen tai -avustajan tehtävässä. Ratkaisu on lainvoimainen (täysistunto ) Toimiminen välimiesmenettelyssä Valvontalautakunta jätti tutkimatta kantelun, joka koski luvan saaneen oikeudenkäyntiavustajan menettelyä ja mahdollista esteellisyyttä välimiesmenettelyssä. Valvontalautakunta katsoi, että valvonnan ulottamista luvan saaneen oikeudenkäyntiavustajan toimintaan välimiesmenettelyssä puoltavat monet seikat, muun muassa se, että välimiesmenettelystä, välimiesten valinnasta ja kelpoisuudesta on säädetty lailla. Välimiesmenettelyssä voidaan ottaa vastaan todistelua ja siinä noudatetaan pitkälti samoja menettelysääntöjä kuin tuomioistuimessa. Välimiesmenettelyssä syntyvä tuomio on pääsääntöisesti perustettava lakiin, elleivät asianosaiset muuta sovi ja välitystuomio on täytäntöön pantavissa laissa säädetyin edellytyksin. Valvontalautakunta katsoi kuitenkin vastaan puhuvat seikat painavammiksi. Välimiesmenettely on yksityistä oikeudenhoitoa ja välityssopimuksella sivuutetaan virallinen oikeudenkäyntimenettely tai tuomioistuinsovittelu. Välimiesmenettely luokitellaan vaihtoehtoiseksi riidanratkaisuksi, jossa välimiehenä voi toimia muukin kuin oikeustieteellisen koulutuksen saanut henkilö. Välimiesmenettelyssä ei asianosaista avustavalle henkilölle ole asetettu mitään kelpoisuusehtoja. Oikeustieteellisessä kirjallisuudessa välimiesmenettelyä ei ole pidetty oikeudenkäyntinä. Valvontalautakunnan valvontavalta ulottuu vain luvan saaneen oikeudenkäyntiavustajan toimintaan oikeudenkäyntiasiamiehenä tai -avustajana. Valvontalautakunta katsoi, ettei luvan saanut oikeudenkäyntiavustaja ollut toiminut 8 :n 1 momentin mukaisessa oikeudenkäyntiasiamiehen tai -avustajan tehtävässä. Ratkaisu on lainvoimainen (täysistunto ) Muita tutkittavaksi ottamista koskevia ratkaisuja Valvontalautakunta on vuonna 2014 jättänyt tutkimatta myös luvan saaneita oikeudenkäyntiavustajia koskevia kanteluita siltä osin kuin moitteet ovat koskeneet luvan saaneiden oikeudenkäyntiavustajien lakiasiaintoimiston järjestämiseen ja toimintatapoihin liittyviä kysymyksiä tai kanteluissa ei ollut esitetty selvitystä siitä, että moitittava menettely olisi liittynyt oikeudenkäyntiasiaan. 2.2 Helsingin hovioikeuden päätökset tutkittavaksi ottamista koskevissa ratkaisuissa Helsingin hovioikeus on antanut päätökset 1884 ja 1885, joilla valvontalautakunnan täysistunnon ( , 3 ) ja 1. jaoston ( , 5 ) antamat ratkaisut kumottiin, kantelut jätettiin tutkimatta ja ensin mainitussa tapauksessa luvan saaneelle oikeudenkäyntiavustajalle määrätty huomautus poistettiin. Valittajana kummassakin tapauksessa oli valtioneuvoston oikeuskansleri. Hovioikeuden päätöksessä nro 1884 kysymys oli työsuhdesaatavaa ja työpaikkakiusaamista koskevasta toimeksiannosta, jossa kantelu perustui siihen, että luvan saanut oi- Valvontakertomus
20 keudenkäyntiavustaja oli viivytellyt kantelijan pyytämän esitutkinnan vireille saattamisessa ja oli yllättäen päättänyt toimeksiannon palauttamatta kantelijalle tämän asiakirjoja ilman eri pyyntöä. Toimeksianto oli viime kädessä kattanut tuomioistuimessa käsiteltävän rikos- ja riita-asian. Rikosasian osalta kantelija oli pyytänyt luvan saanutta oikeudenkäyntiavustajaa tekemään esitutkintapyynnön kantelijan työnantajan menettelystä, minkä johdosta luvan saanut oikeudenkäyntiavustaja oli ilmoittanut, ettei katso siihen olevan perusteita. Riita-asian osalta luvan saanut oikeudenkäyntiavustaja oli kantelijan pyynnöstä lähettänyt kantelijan työnantajalle perusteeltaan ja suuruudeltaan epäselväksi jääneen palkkasaatavaa koskevan selvityspyynnön, joka ei kuitenkaan johtanut toimenpiteisiin ja luvan saanut oikeudenkäyntiavustaja oli päättänyt toimeksiannon. Valvontalautakunta oli päättänyt ottaa kantelun tutkittavaksi sillä perusteella, että toimeksiannossa oli arvoitu perusteita käynnistää rikosoikeudellinen tutkinta ja koska työsuhteeseen perustuvien riitaisten saatavien perintä oli viime kädessä saatettava tuomioistuimen ratkaistavaksi, mikäli asiassa ei päästä sovintoon. Kantelussa oli ollut kyse asioista, jotka voidaan saattaa vireille tuomioistuimessa. Hovioikeus totesi, että lain esitöissä on nimenomaan todettu, että asianosaisen avustaminen esitutkinnassa kuuluu oikeudenkäyntiä valmistelevien toimenpiteiden ja siten lain 8 :n 1 momentin soveltamisalan piiriin. Tilanne on kuitenkin erilainen, kun kysymys on vasta esitutkinnan käynnistämisedellytysten arvioinnista. Luvan saanut oikeudenkäyntiavustaja oli ilmoittanut kantelijalle, ettei asiassa ollut ilmennyt aihetta esitutkinnan vireillepanoon. Hovioikeus katsoi, ettei 8 :n 1 momenttia ole perusteltua tulkita niin, että lain esitöissä mainitun esitutkinnassa avustamisen katsottaisiin kattavan myös tätä edeltävät vaiheet, mikäli luvan saanut oikeudenkäyntiasiamies tai -avustaja on perustellusti katsonut, ettei aihetta esitutkinnalle ole. Ratkaisevaa merkitystä ei myöskään voitu antaa kantelijan omalle käsitykselle asiasta. Riita-asian osalta oli jäänyt epäselväksi, minkälaisen selvityspyynnön luvan saanut oikeudenkäyntiavustaja oli lähettänyt kantelijan työnantajalle ja minkälaisen vastauksen hän oli siihen saanut. Hovioikeus katsoi, että pelkästään sitä, että työsuhdesaatavaa koskeva asia voidaan lähtökohtaisesti käsitellä tuomioistuimessa, ei voida pitää riittävänä lain soveltamisen arviointiperusteena, etenkin jos tapauksen olosuhteita ei oteta huomioon. Asiassa ei ollut esitetty selvitystä siitä, että saatavan käsitteleminen tuomioistuimessa olisi ollut missään vaiheessa edes osapuolten harkinnassa. Hovioikeus arvioi kantelijan saatavien selvittämisen olleen näissä olosuhteissa tavanomaista 8 :n 1 momentin soveltamisalan ulkopuolelle jäävää oikeudellista neuvonantoa. Hovioikeus katsoi, että 8 :n soveltamisala oli lain esitöiden perusteella haluttu ulottaa nimenomaan oikeudenkäynteihin ja niitä valmisteleviin toimiin ja toisaalta säännöksen soveltamisalan selkeyttä on korostettu 5 momentissa, jossa soveltamisalan täydennyksenä on nimenomaisesti mainittu tuomioistuimen määräyksenvaraiset tehtävät sekä oikeusapulain mukaisena avustajana toimiminen kyseisten velvollisuuksien määrittelyn selkeyden vuoksi. Sen sijaan oikeudenkäynteihin liittymättömien oikeudellisten palveluiden tarjoaminen, esimerkiksi asiakirjojen laatiminen ja neuvonanto on lain esitöissä rajattu 8 :n soveltamisalan ulkopuolelle. Hovioikeuden mukaan 8 :n soveltamisalan määrittely muodostuisi nämä periaatteet huomioiden ongelmalliseksi, jos oikeudenkäyntiä valmistelevien toimien katsottaisiin kattavan kaikki tilanteet, joissa asia on mahdollista saattaa tuomioistuimen ratkaistavaksi eikä tulkinnan voida katsoa edistävän lainkohdan soveltamisen ennakoitavuutta. Tulkintakysymyksen tärkeys korostuu, kun valvonta-asian kohteena olevalle henkilölle voidaan määrätä kurinpidollisena seuraamuksena jopa euron seuraamusmaksu tai hänelle myönnetty lupa voidaan peruuttaa. Näin ollen seuraamusten soveltamisalan on oltava luvan saaneiden oikeudenkäyntiasiamiesten ja -avustajien oikeusturvan kannalta mahdollisimman selväpiirteinen ja ennustettava. Hovioikeuden päätöksessä nro 1885 kysymys oli verotuksellisen yhtymän yhteisomistussuhteen purkamisesta. Kantelun kohteena ollut luvan saanut oikeudenkäyntiavustaja oli 20 Valvontakertomus 2014